pythainlp/thailaw-v1.0 huggingface dataset:
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 29/2548

เรื่อง  การให้ความเห็นชอบสถาบันจัดอันดับความน่าเชื่อถือ

ในการเสนอขายพันธบัตร หุ้นกู้ และตั๋วเงินที่เป็นหลักทรัพย์

 

  
 

                   อาศัยอํานาจตามความในข้อ 14/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 32/2544  เรื่อง การขออนุญาตและการอนุญาตให้เสนอขายหุ้นกู้ที่ออกใหม่ ลงวันที่ 19 ตุลาคม พ.ศ. 2544  ข้อ 16 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 4/2546 เรื่อง การขออนุญาตและการอนุญาตให้เสนอขายหุ้นกู้อนุพันธ์ที่ออกใหม่ ลงวันที่ 6 พฤษภาคม พ.ศ. 2546  ข้อ 13 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 32/2547 เรื่อง การขออนุญาตและการอนุญาตให้เสนอขายตั๋วเงินที่เป็นหลักทรัพย์และหุ้นกู้ระยะสั้น ที่ออกใหม่ ลงวันที่ 15 มิถุนายน พ.ศ. 2547 และข้อ 4(3) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 25/2547 เรื่อง การเสนอขายพันธบัตรต่างประเทศหรือหุ้นกู้ต่างประเทศในประเทศไทย ลงวันที่ 25 พฤษภาคม พ.ศ. 2547 สํานักงานคณะกรรมการกํากับหลักทรัพย์และตลาดหลักทรัพย์ ให้ความเห็นชอบสถาบันจัดอันดับความน่าเชื่อถือดังต่อไปนี้ไว้ในการเสนอขายหลักทรัพย์ตามประกาศคณะกรรมการกํากับหลักทรัพย์และตลาดหลักทรัพย์ดังกล่าว เฉพาะการจัดอันดับความน่าเชื่อถือหลักทรัพย์ที่ออกโดยนิติบุคคลต่างประเทศ นิติบุคคลต่างประเทศผู้ออกหลักทรัพย์ ผู้ค้ําประกันหรือผู้รับอาวัลหลักทรัพย์ดังกล่าวซึ่งเป็นนิติบุคคลต่างประเทศ                   

1. Standard & Poor
2. Moody’s
3. Fitch

        ทั้งนี้ ตั้งแต่วันที่  1 พฤศจิกายน พ.ศ. 2548  เป็นต้นไป 


ผู้มีอํานาจลงนาม - ประกาศ  ณ วันที่ 31 ตุลาคม พ.ศ. 2548

 

 

 (นายธีระชัย ภูวนาถนรานุบาล)

              เลขาธิการ

                                สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 13/2549

เรื่อง  การให้ความเห็นชอบสถาบันจัดอันดับความน่าเชื่อถือ

ในการเสนอขายพันธบัตร หุ้นกู้ และตั๋วเงินที่เป็นหลักทรัพย์

                                                     
 

                   อาศัยอํานาจตามความในข้อ 14/1 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 32/2544  เรื่อง การขออนุญาตและการอนุญาตให้เสนอขายหุ้นกู้ที่ออกใหม่ ลงวันที่ 19 ตุลาคม พ.ศ. 2544 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 40/2548  เรื่อง การขออนุญาตและการอนุญาตให้เสนอขายหุ้นกู้ที่ออกใหม่ (ฉบับที่ 7) ลงวันที่ 12 ตุลาคม พ.ศ. 2548 ข้อ 16 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 4/2546 เรื่อง การขออนุญาตและการอนุญาตให้เสนอขายหุ้นกู้อนุพันธ์ที่ออกใหม่ ลงวันที่ 6 พฤษภาคม พ.ศ. 2546  ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 42/2548 เรื่อง การขออนุญาตและการอนุญาตให้เสนอขายหุ้นกู้อนุพันธ์ที่ออกใหม่ (ฉบับที่ 5) ลงวันที่ 12 ตุลาคม พ.ศ. 2548  ข้อ 13 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 32/2547 เรื่อง การขออนุญาตและการอนุญาตให้เสนอขายตั๋วเงินที่เป็นหลักทรัพย์และหุ้นกู้ระยะสั้นที่ออกใหม่ ลงวันที่ 15 มิถุนายน พ.ศ. 2547  ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 41/2548 เรื่อง การขออนุญาตและการอนุญาตให้เสนอขายตั๋วเงินที่เป็นหลักทรัพย์และหุ้นกู้ระยะสั้นที่ออกใหม่ (ฉบับที่ 3) ลงวันที่ 12 ตุลาคม พ.ศ. 2548 ข้อ 11 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 2/2549  เรื่อง การเสนอขายหุ้นกู้ต่างประเทศต่อธนาคารพาณิชย์ในประเทศไทย ลงวันที่ 24 มกราคม พ.ศ. 2549  และข้อ 4(4) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 4/2549  เรื่อง การเสนอขายพันธบัตรต่างประเทศหรือหุ้นกู้ต่างประเทศในประเทศไทย ลงวันที่ 24 มกราคม พ.ศ. 2549  สํานักงานคณะกรรมการกํากับหลักทรัพย์และตลาดหลักทรัพย์ ออกข้อกําหนดไว้ดังต่อไปนี้


ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 29/2548 เรื่อง การให้ความเห็นชอบสถาบันจัดอันดับความน่าเชื่อถือในการเสนอขายพันธบัตร หุ้นกู้ และตั๋วเงินที่เป็นหลักทรัพย์ ลงวันที่ 31 ตุลาคม พ.ศ. 2548


ข้อ ๒ ให้สถาบันจัดอันดับความน่าเชื่อถือดังต่อไปนี้เป็นสถาบันจัดอันดับความน่าเชื่อถือที่ได้รับความเห็นชอบจากสํานักงาน เฉพาะการจัดอันดับความน่าเชื่อถือหลักทรัพย์ที่ออกโดยนิติบุคคลต่างประเทศ นิติบุคคลต่างประเทศผู้ออกหลักทรัพย์ ผู้ค้ําประกันหรือผู้รับอาวัลหลักทรัพย์ดังกล่าวซึ่งเป็นนิติบุคคลต่างประเทศ 

(1)  Standard & Poor

(2)  Moody’s

3. Fitch
4. Rating and Investment Information, Inc.

ข้อ ๓ ประกาศนี้มีผลใช้บังคับตั้งแต่วันที่ 16 เมษายน พ.ศ. 2549  เป็นต้นไป 


ผู้มีอํานาจลงนาม - ประกาศ  ณ วันที่  5 เมษายน พ.ศ. 2549

 

 

 

(นายธีระชัย  ภูวนาถนรานุบาล)

เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สจ. 14/2549

เรื่อง  แบบคําขออนุญาตเสนอขายหุ้นกู้ต่างประเทศต่อธนาคารพาณิชย์

ในประเทศไทยและเอกสารหลักฐานประกอบคําขออนุญาต

                             

                   อาศัยอํานาจตามความในข้อ 4 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 2 /2549  เรื่อง การเสนอขายหุ้นกู้ต่างประเทศต่อธนาคารพาณิชย์ในประเทศไทย ลงวันที่ 24 มกราคม พ.ศ. 2549 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ให้บริษัทที่ประสงค์จะขออนุญาตเสนอขายหุ้นกู้ที่ออกใหม่ตามประกาศคณะกรรมการกํากับหลักทรัพย์และตลาดหลักทรัพย์ ที่ กจ. 2 /2549  เรื่อง การเสนอขายหุ้นกู้ต่างประเทศต่อธนาคารพาณิชย์ในประเทศไทย ลงวันที่ 24 มกราคม พ.ศ. 2549 ยื่นคําขออนุญาตตามแบบ 35-CB ท้ายประกาศนี้ พร้อมด้วยเอกสารหลักฐานดังต่อไปนี้ จํานวนสองชุด พร้อมทั้งชําระค่าธรรมเนียมในวันยื่นคําขอ

1. สําเนาหนังสือสําคัญในการจัดตั้งบริษัทซึ่งรับรองโดย Notary Public
2. สําเนาเอกสารหลักฐานแสดงการอนุมัติให้ออกหุ้นกู้ที่ขออนุญาต เช่น สําเนามติคณะกรรมการบริษัท หรือสําเนามติที่ประชุมผู้ถือหุ้นที่อนุมัติให้ออกหุ้นกู้ เป็นต้น
3. หนังสือขอจดข้อจํากัดการโอนหุ้นกู้
4. ร่างข้อกําหนดสิทธิ
5. หนังสือรับรองจากบริษัทแสดงการรับทราบภาระหน้าที่ความรับผิดชอบของบริษัทตามพระราชบัญญัติหลักทรัพย์และตลาดหลักทรัพย์ พ.ศ. 2535 ภายหลังการเสนอขายหลักทรัพย์

ในกรณีเป็นการเสนอขายหุ้นกู้มีประกัน ให้บริษัทยื่นเอกสารหลักฐานดังต่อไปนี้จํานวนสองชุด เพิ่มเติมด้วย

1. ร่างสัญญาแต่งตั้งผู้แทนผู้ถือหุ้นกู้
2. หนังสือขอความเห็นชอบบุคคลที่จะแต่งตั้งเป็นผู้แทนผู้ถือหุ้นกู้ พร้อมคํารับรองการไม่มีความสัมพันธ์กับผู้ออกหุ้นกู้ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยคุณสมบัติของผู้แทนผู้ถือหุ้นกู้ และการกระทําตามอํานาจหน้าที่ของผู้แทนผู้ถือหุ้นกู้
3. หนังสือแสดงการยอมรับการแต่งตั้งเป็นผู้แทนผู้ถือหุ้นกู้ของบุคคลที่จะขอความเห็นชอบเป็นผู้แทนผู้ถือหุ้นกู้

ข้อ ๒ ประกาศนี้ให้มีผลใช้บังคับตั้งแต่วันที่  16 เมษายน พ.ศ.  2549  เป็นต้นไป


ผู้มีอํานาจลงนาม - ประกาศ ณ  วันที่  5 เมษายน พ.ศ. 2549

 

 

 

                                                  (นายธีระชัย  ภูวนาถนรานุบาล)

                                                              เลขาธิการ

                                  สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ.  22/2549

เรื่อง   การกําหนดอัตราหรือมูลค่าของทรัพย์สินที่ต้องวางเป็นประกัน  
                                                 

อาศัยอํานาจตามความในข้อ 1(9) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 66/2547  เรื่อง การดํารงฐานะทางการเงินของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 22 ธันวาคม พ.ศ. 2547  ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 19/2549  เรื่อง การดํารงฐานะทางการเงินของผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า (ฉบับที่ 2) ลงวันที่ 2 พฤษภาคม พ.ศ. 2549และข้อ 3(2)  แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 67/2547  เรื่อง การเรียกและการวางหลักประกันในการซื้อขายสัญญาซื้อขายล่วงหน้าในศูนย์ซื้อขายสัญญาซื้อขายล่วงหน้า ลงวันที่ 22 ธันวาคม พ.ศ. 2547  สํานักงาน ก.ล.ต. ออกข้อกําหนดไว้ดังต่อไปนี้


หมวด ๑ ในประกาศนี้

                   “ตัวแทนซื้อขายสัญญา”  หมายความว่า ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทตัวแทนซื้อขายสัญญาซื้อขายล่วงหน้า

                   “ศูนย์ซื้อขายสัญญา” หมายความว่า ศูนย์ซื้อขายสัญญาซื้อขายล่วงหน้าที่ได้รับใบอนุญาตจากคณะกรรมการ ก.ล.ต.


ข้อ ๒ เพื่อประโยชน์ในการดํารงเงินกองทุนสภาพคล่องสุทธิของตัวแทนซื้อขายสัญญา  ให้จํานวนทรัพย์สินที่ลูกค้าต้องนํามาวางเป็นประกันสําหรับฐานะสัญญาซื้อขายล่วงหน้าของลูกค้าที่คงค้างอยู่ เป็นไปตามอัตราหรือมูลค่าขั้นต่ําที่ศูนย์ซื้อขายสัญญากําหนด


ข้อ ๓ ในการเป็นตัวแทนซื้อขายสัญญาซื้อขายล่วงหน้าในศูนย์ซื้อขายสัญญา ให้ตัวแทนซื้อขายสัญญาเรียกให้ลูกค้านําทรัพย์สินมาวางเป็นหลักประกันเริ่มต้น (initial margin) ในอัตราหรือมูลค่าไม่ต่ํากว่าที่ศูนย์ซื้อขายสัญญากําหนด


ข้อ ๔ ประกาศนี้ให้ใช้บังคับตั้งแต่วันที่  16 พฤษภาคม พ.ศ. 2549  เป็นต้นไป


ผู้มีอํานาจลงนาม - ประกาศ  ณ วันที่  8 พฤษภาคม พ.ศ. 2549                           

 

 

 

                                                    (นายธีระชัย  ภูวนาถนรานุบาล)

                                                                เลขาธิการ

                                    สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 32/2549

เรื่อง   แก้ไขข้อกําหนดลักษณะต้องห้ามเกี่ยวกับบุคลากร

ในธุรกิจจัดการเงินทุนสัญญาซื้อขายล่วงหน้า

                             

                   อาศัยอํานาจตามความในข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 8/2547  เรื่อง การออกใบอนุญาตเป็นผู้ประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า ลงวันที่ 23 มกราคม พ.ศ. 2547 ข้อ 2(2) และข้อ 12 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 20/2547 เรื่อง หลักเกณฑ์การจัดการเงินทุนสัญญาซื้อขายล่วงหน้า ลงวันที่ 16 เมษายน พ.ศ. 2547 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ให้แก้ไขข้อความว่า “เป็นบุคคลที่มีรายชื่ออยู่ในบัญชีรายชื่อบุคคลที่ตลาดหลักทรัพย์แห่งประเทศไทยเห็นว่าไม่สมควรเป็นผู้บริหารตามข้อบังคับของตลาดหลักทรัพย์แห่งประเทศไทย” ในประกาศและแบบท้ายประกาศดังต่อไปนี้ เป็นข้อความว่า “เป็นบุคคลที่อยู่ระหว่างถูกตลาดหลักทรัพย์แห่งประเทศไทยห้ามเป็นผู้บริหารหรือผู้มีอํานาจควบคุมของบริษัทจดทะเบียน” 

1. ข้อ 2.1(1) ข้อมูลจนถึงปัจจุบันในข้อ 2 ข้อมูลเกี่ยวกับประวัติการกระทําความผิดของแบบรับรองประวัติการปฏิบัติตามกฎหมายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 6/2547  เรื่อง แบบคําขอ เอกสารหลักฐานประกอบคําขอ และแบบใบอนุญาต การประกอบธุรกิจสัญญาซื้อขายล่วงหน้าประเภทการเป็นผู้จัดการเงินทุนสัญญาซื้อขายล่วงหน้า ลงวันที่29 มกราคม พ.ศ. 2547
2. ข้อ 4(7) แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 27/2547 เรื่อง หลักเกณฑ์การให้ความเห็นชอบผู้จัดการลงทุนในสัญญาซื้อขายล่วงหน้า ลงวันที่ 6 กรกฎาคม พ.ศ. 2547
3. ข้อ 3.7 ในส่วนที่ 3 ลักษณะต้องห้าม ของแบบคําขอความเห็นชอบเป็นผู้จัดการลงทุน (แบบ กน. 20-1) ท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 27/2547 เรื่อง  หลักเกณฑ์ การให้ความเห็นชอบผู้จัดการลงทุนในสัญญาซื้อขายล่วงหน้า ลงวันที่ 6 กรกฎาคม พ.ศ. 2547

ข้อ ๒ ประกาศนี้ให้มีผลใช้บังคับตั้งแต่วันที่  16 กันยายน พ.ศ. 2549  เป็นต้นไป


ผู้มีอํานาจลงนาม - ประกาศ  ณ   วันที่  30 สิงหาคม พ.ศ. 2549                                    

 

 

 

                                                  (นายธีระชัย  ภูวนาถนรานุบาล)

                                                              เลขาธิการ

                                  สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 34/2549

เรื่อง หลักเกณฑ์การให้ความเห็นชอบผู้จัดการกองทุนเพิ่มเติม

                                       

อาศัยอํานาจตามความในข้อ 2(2) แห่งประกาศคณะกรรมการกํากับหลักทรัพย์และตลาดหลักทรัพย์ที่ กน. 30/2547 เรื่อง หลักเกณฑ์ เงื่อนไขและวิธีการจัดตั้งและจัดการกองทุน ลงวันที่ 10 มิถุนายน พ.ศ. 2547 สํานักงานออกข้อกําหนดไว้ดังต่อไปนี้


ข้อ ๑ ประกาศนี้ให้ใช้บังคับกับกองทุนรวมและกองทุนส่วนบุคคล  แต่ไม่รวมถึงกองทุนรวมอสังหาริมทรัพย์


ข้อ ๒ ในการพิจารณาการขอความเห็นชอบเป็นผู้จัดการกองทุนตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการให้ความเห็นชอบผู้จัดการกองทุนส่วนบุคคล และการจัดการกองทุนส่วนบุคคลของผู้จัดการกองทุนส่วนบุคคล และประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการให้ความเห็นชอบผู้จัดการกองทุนรวม  แล้วแต่กรณี นอกจากหลักเกณฑ์การให้ความเห็นชอบตามประกาศดังกล่าวแล้ว  สํานักงานจะพิจารณาลักษณะต้องห้ามของผู้ขอรับความเห็นชอบตามที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยลักษณะต้องห้ามของบุคลากรในธุรกิจหลักทรัพย์เพิ่มเติมด้วย


ข้อ ๓ ประกาศนี้ให้ใช้บังคับตั้งแต่วันที่  16 กันยายน พ.ศ. 2549  เป็นต้นไป


ผู้มีอํานาจลงนาม - ประกาศ  ณ  วันที่  30 สิงหาคม พ.ศ. 2549

  
  
  
 

                                                   ( นายธีระชัย  ภูวนาถนรานุบาล )

                                                                เลขาธิการ

                                    สํานักงานคณะกรรมการกํากับหลักทรัพย์และตลาดหลักทรัพย์
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สธ.  50/2549

เรื่อง  หลักเกณฑ์ในการผ่อนผันการจัดให้มีกรรมการอิสระของ

ตัวแทนซื้อขายสัญญาซื้อขายล่วงหน้า

                                                       

                   อาศัยอํานาจตามความในข้อ 8 วรรคสองแห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 65/2547  เรื่อง หลักเกณฑ์การประกอบธุรกิจสัญญาซื้อขายล่วงหน้าสําหรับผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 22 ธันวาคม พ.ศ. 2547  ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 25/2549  เรื่อง หลักเกณฑ์การประกอบธุรกิจสัญญาซื้อขายล่วงหน้าสําหรับผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า (ฉบับที่ 3) ลงวันที่ 25 ตุลาคม พ.ศ. 2549 สํานักงาน ก.ล.ต. ออกข้อกําหนดไว้ดังต่อไปนี้


ข้อ ๑ ในประกาศนี้

                   “ตัวแทนซื้อขายสัญญา”  หมายความว่า  ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทตัวแทนซื้อขายสัญญาซื้อขายล่วงหน้า


ข้อ ๒ ให้นําประกาศสํานักงานคณะกรรมการกํากับหลักทรัพย์และตลาดหลักทรัพย์ ว่าด้วยหลักเกณฑ์ในการผ่อนผันการจัดให้มีกรรมการอิสระของบริษัทหลักทรัพย์ ซึ่งออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535 มาใช้บังคับกับการผ่อนผันการจัดให้มีกรรมการอิสระของตัวแทนซื้อขายสัญญาโดยอนุโลม


ข้อ ๓ ในกรณีที่ตัวแทนซื้อขายสัญญาเป็นบริษัทหลักทรัพย์ที่มีหน้าที่ต้องจัดให้มีกรรมการอิสระตามประกาศที่ออกโดยอาศัยอํานาจตามพระราชบัญญัติหลักทรัพย์และตลาดหลักทรัพย์ พ.ศ. 2535 หากตัวแทนซื้อขายสัญญาได้รับการผ่อนผันการจัดให้มีกรรมการอิสระตามหลักเกณฑ์

ที่กําหนดในประกาศที่ออกโดยอาศัยอํานาจตามกฎหมายดังกล่าวแล้ว  ให้ถือว่าตัวแทนซื้อขายสัญญาได้รับการผ่อนผันการจัดให้มีกรรมการอิสระตามประกาศนี้ด้วยแล้ว


ข้อ ๔ ประกาศนี้ให้ใช้บังคับตั้งแต่วันที่  1  มกราคม  พ.ศ. 2550  เป็นต้นไป


หมวด - ประกาศ  ณ วันที่  28 ธันวาคม พ.ศ. 2549

 

 

                                                         (นายธีระชัย  ภูวนาถนรานุบาล)

                                                                   เลขาธิการ

                                      สํานักงานคณะกรรมการกํากับหลักทรัพย์และตลาดหลักทรัพย์
ประกาศอธิบดีกรมสรรพากร

เรื่อง หลักเกณฑ์ วิธีการ และเงื่อนไขการยกเว้นภาษีเงินได้ ภาษีธุรกิจเฉพาะ และอากรแสตมป์ สําหรับจํานวนเงินที่ได้รับจากการโอนอสังหาริมทรัพย์ของลูกหนี้ของสถาบันการเงินที่นํามาจํานองเป็นประกันหนี้ของเจ้าหนี้ที่เป็นสถาบันการเงินให้แก่ผู้อื่นซึ่งมิใช่เจ้าหนี้ที่เป็นสถาบันการเงิน เพื่อนําเงินที่ได้รับจากการโอนอสังหาริมทรัพย์ไปชําระหนี้แก่เจ้าหนี้ที่เป็นสถาบันการเงิน ซึ่งได้ดําเนินการปรับปรุงโครงสร้างหนี้ตามหลักเกณฑ์การปรับปรุงโครงสร้างหนี้ของสถาบันการเงินที่ธนาคารแห่งประเทศไทยประกาศกําหนด

-----------------------------------------------------------

อาศัยอํานาจตามความในมาตรา 9 แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 547 ) พ.ศ. 2555 อธิบดีกรมสรรพากรกําหนดหลักเกณฑ์ วิธีการ และเงื่อนไขการยกเว้นภาษีเงินได้ ภาษีธุรกิจเฉพาะ และอากรแสตมป์ สําหรับจํานวนเงินที่ได้รับจากการโอนอสังหาริมทรัพย์ของลูกหนี้ของสถาบันการเงินที่นํามาจํานองเป็นประกันหนี้ของเจ้าหนี้ที่เป็นสถาบันการเงินให้แก่ผู้อื่นซึ่งมิใช่เจ้าหนี้ที่เป็นสถาบันการเงิน เพื่อนําเงินที่ได้รับจากการโอนอสังหาริมทรัพย์ไปชําระหนี้แก่เจ้าหนี้ที่เป็นสถาบันการเงิน ซึ่งได้ดําเนินการปรับปรุงโครงสร้างหนี้ตามหลักเกณฑ์การปรับปรุงโครงสร้างหนี้ของสถาบันการเงินที่ธนาคารแห่งประเทศไทยประกาศกําหนด ดังต่อไปนี้


ข้อ ๑ จํานวนเงินได้ที่ได้รับยกเว้นภาษีเงินได้ ภาษีธุรกิจเฉพาะ และอากรแสตมป์ สําหรับ เงินได้ที่ลูกหนี้ของสถาบันการเงินได้รับจากการโอนอสังหาริมทรัพย์ที่นํามาจํานองเป็นประกันหนี้ของเจ้าหนี้ที่เป็นสถาบันการเงินให้แก่ผู้อื่นซึ่งมิใช่เจ้าหนี้ที่เป็นสถาบันการเงิน และสําหรับการกระทําตราสาร อันเนื่องมาจากการโอนอสังหาริมทรัพย์ดังกล่าว ได้แก่ จํานวนเงินเฉพาะส่วนที่ไม่เกินกว่าหนี้ที่ค้างชําระอยู่กับเจ้าหนี้ที่เป็นสถาบันการเงิน หรือมีภาระผูกพันตามสัญญาประกันหนี้กับเจ้าหนี้ที่เป็นสถาบันการเงิน และต้องเป็นจํานวนเงินที่นําไปชําระหนี้แก่เจ้าหนี้ที่เป็นสถาบันการเงิน ซึ่งได้ดําเนินการปรับปรุงโครงสร้างหนี้ ตามหลักเกณฑ์การปรับปรุงโครงสร้างหนี้ของสถาบันการเงินที่ธนาคารแห่งประเทศไทยประกาศกําหนดการยกเว้นภาษีอากรตามวรรคหนึ่ง ลูกหนี้ของสถาบันการเงิน เจ้าหนี้ที่เป็นสถาบันการเงิน และผู้รับโอนอสังหาริมทรัพย์ จะต้องร่วมกันจัดทําหนังสือรับรองการโอนอสังหาริมทรัพย์ของลูกหนี้ของสถาบันการเงินให้แก่ผู้อื่นซึ่งมิใช่เจ้าหนี้ที่เป็นสถาบันการเงิน เพื่อนําเงินที่ได้รับจากการโอนอสังหาริมทรัพย์ไปชําระหนี้ให้แก่เจ้าหนี้ที่เป็นสถาบันการเงิน โดยหนังสือรับรองดังกล่าวต้องมีข้อความอย่างน้อยตามที่แนบท้ายประกาศนี้

ลูกหนี้ของสถาบันการเงิน ต้องแจ้งหนังสือรับรองตามวรรคสอง ดังนี้

(1) แจ้งต่อเจ้าพนักงานที่ดินท้องที่ที่จดทะเบียนสิทธิและนิติกรรม โดยให้ส่งมอบหนังสือรับรองดังกล่าวต่อเจ้าพนักงานที่ดินผู้รับจดทะเบียนสิทธิและนิติกรรมในขณะจดทะเบียนสิทธิและ นิติกรรม เว้นแต่ลูกหนี้ของสถาบันการเงินประสงค์จะชําระภาษีอากรก่อนในขณะที่จดทะเบียนสิทธิและ นิติกรรมตามกฎหมาย ก็ไม่ต้องแจ้งและส่งมอบหนังสือรับรองดังกล่าวต่อเจ้าพนักงานที่ดิน

(2) แจ้งต่ออธิบดีกรมสรรพากร โดยให้ส่งมอบหนังสือรับรองดังกล่าวผ่านสรรพากรพื้นที่ในเขตท้องที่ที่ลูกหนี้ของสถาบันการเงินมีภูมิลําเนาหรือสถานประกอบการตั้งอยู่ หรือในเขตท้องที่ ที่อสังหาริมทรัพย์ที่โอนตั้งอยู่


ข้อ ๒ ประกาศนี้ให้ใช้บังคับตั้งแต่วันที่ 1 มกราคม พ.ศ. 2555 เป็นต้นไป


ผู้มีอํานาจลงนาม - ประกาศ ณ วันที่ 14 พฤศจิกายน พ.ศ. 2555

 

สาธิต รังคสิริ

(นายสาธิต รังคสิริ)

อธิบดีกรมสรรพากร
ประกาศอธิบดีกรมสรรพากร

เรื่อง กําหนดให้คนต่างด้าวผู้เดินทางออกจากประเทศไทยไม่ต้องขอรับใบผ่านภาษีอากร

------------------------------------------------------

อาศัยอํานาจตามความในมาตรา 4 จัตวา แห่งประมวลรัษฎากรซึ่งแก้ไขเพิ่มเติมโดยพระราชกําหนด แก้ไขเพิ่มเติมประมวลรัษฎากร (ฉบับที่ 13) พ.ศ. 2527 อธิบดีกรมสรรพากรโดยอนุมัติรัฐมนตรีว่าการกระทรวงการคลังประกาศดังต่อไปนี้


ข้อ ๑ ให้ยกเลิก

(1) ประกาศอธิบดีกรมสรรพากร เรื่อง กําหนดให้คนต่างด้าวผู้เดินทางออกจากประเทศไทยไม่ต้องขอรับใบผ่านภาษีอากรลงวันที่ 16 กรกฎาคม พ.ศ. 2528

(2) ประกาศอธิบดีกรมสรรพากร เรื่อง กําหนดให้คนต่างด้าวผู้เดินทางออกจากประเทศไทยไม่ต้องขอรับใบผ่านภาษีอากร (ฉบับที่ 2) ลงวันที่ 25 กรกฎาคม พ.ศ. 2532

(3) ประกาศอธิบดีกรมสรรพากร เรื่อง กําหนดให้คนต่างด้าวผู้เดินทางออกจากประเทศไทยไม่ต้องขอรับใบผ่านภาษีอากร (ฉบับที่ 3) ลงวันที่ 4 เมษายน พ.ศ. 2533


ข้อ ๒ ให้คนต่างด้าวผู้เดินทางออกนอกราชอาณาจักรไม่ต้องขอรับใบผ่านภาษีอากร เว้นแต่

“(1) คนต่างด้าวผู้ต้องรับผิดเสียภาษีอากรหรือนําส่งภาษีอากรที่ค้างชําระหรือที่จะต้องชําระตาม การประเมินของเจ้าพนักงานประเมินอยู่ก่อนหรือในขณะเดินทางออกนอกราชอาณาจักร”

(แก้ไขเพิ่มเติมโดยประกาศอธิบดีกรมสรรพากร ใช้บังคับ 1 พฤศจิกายน 2534 เป็นต้นไป)

(2) คนต่างด้าวผู้มีหน้าที่และความรับผิดในการยื่นรายการและเสียภาษีเงินได้แทนบริษัทหรือห้างหุ้นส่วนนิติบุคคลที่ตั้งขึ้นตามกฎหมายของต่างประเทศ ประกอบกิจการในประเทศไทย

“(3) คนต่างด้าวที่มีเงินได้พึงประเมินจากการเป็นนักแสดงสาธารณะในประเทศไทยไม่ว่าเงินได้นั้นจะจ่ายในหรือนอกประเทศ

“(4) คนต่างด้าวที่มีเงินได้พึงประเมินจากการขายพลอย ทับทิม มรกต บุษราคัม โกเมน โอปอล นิล เพทาย ไพฑูรย์ หยก และอัญมณีที่มีลักษณะทํานองเดียวกัน เฉพาะที่ยังมิได้เจียระไน แต่ไม่รวมถึงสิ่งทําเทียมวัตถุดังกล่าวหรือที่ทําขึ้นใหม่ เพชร ไข่มุก และสิ่งทําเทียมเพชรหรือไข่มุกหรือที่ทําขึ้นใหม่”

(แก้ไขเพิ่มเติมโดยประกาศอธิบดีกรมสรรพากร เรื่อง กําหนดให้คนต่างด้าวผู้เดินทางออกจากประเทศไทยไม่ต้องขอรับใบผ่านภาษีอากร ใช้บังคับ 9 กรกฎาคม พ.ศ. 2553 เป็นต้นไป)

คําว่า “นักแสดงสาธารณะ” หมายความว่า นักแสดงละคร ภาพยนตร์ วิทยุ และโทรทัศน์ นักร้อง นักดนตรี นักกีฬาอาชีพ หรือนักแสดงเพื่อความบันเทิงใด ๆ”

(แก้ไขเพิ่มเติมโดยประกาศอธิบดีกรมสรรพากร (ฉบับที่ 2) ใช้บังคับ 1 พฤษภาคม 2541 เป็นต้นไป)


ข้อ ๓ ประกาศนี้ให้ใช้บังคับตั้งแต่วันที่ 10 พฤษภาคม พ.ศ. 2534 เป็นต้นไป


ผู้มีอํานาจลงนาม - ประกาศ ณ วันที่ 7 พฤษภาคม พ.ศ. 2534

 

บัณฑิต บุณยะปานะ

อธิบดีกรมสรรพากร
ประกาศอธิบดีกรมสรรพากร

เรื่อง กําหนดเอกสารหลักฐานการขอยกเว้นภาษีเงินได้สําหรับค่าใช้จ่ายในการปลูกป่าตามโครงการปลูกป่าถาวรเฉลิมพระเกียรติพระบาทสมเด็จพระเจ้าอยู่หัว เนื่องในวโรกาสทรงครองราชย์ปีที่ 50 (ฉบับที่ 2)

-------------------------------------------

อาศัยอํานาจตามความในมาตรา 5 แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 317) พ.ศ.2541 อธิบดีกรมสรรพากรประกาศกําหนดเอกสารหลักฐานการขอยกเว้นภาษีเงินได้สําหรับค่าใช้จ่ายในการปลูกป่าตามโครงการปลูกป่าถาวรเฉลิมพระเกียรติพระบาทสมเด็จพระเจ้าอยู่หัว เนื่องในวโรกาสทรงครองราชย์ปีที่ 50 ไว้ดังต่อไปนี้

ข้อ 1 ให้ยกเลิกความใน (ค) ของข้อ 4 ของประกาศอธิบดีกรมสรรพากร เรื่อง กําหนดเอกสารหลักฐานการขอยกเว้นภาษีเงินได้สําหรับค่าใช้จ่ายในการปลูกป่าตามโครงการปลูกป่าถาวรเฉลิมพระเกียรติพระบาทสมเด็จพระเจ้าอยู่หัว เนื่องในวโรกาสทรงครองราชย์ปีที่ 50 ลงวันที่ 29 เมษายน พ.ศ.2541 และให้ใช้ความต่อไปนี้แทน

"(ค) เอกสารหลักฐานตาม (ก) และ (ข) ต้องผ่านการตรวจสอบและรับรองจากกรมอุทยานแห่งชาติ สัตว์ป่า และพันธุ์พืช กระทรวงทรัพยากรธรรมชาติและสิ่งแวดล้อม"

ข้อ 2 ประกาศนี้ให้ใช้บังคับตั้งแต่วันที่ 9 ตุลาคม พ.ศ. 2545 เป็นต้นไป

ประกาศ ณ วันที่ 12 พฤษภาคม พ.ศ. 2546

ศุภรัตน์ ควัฒน์กุล

(นายศุภรัตน์ ควัฒน์กุล)

อธิบดีกรมสรรพากร
ประกาศอธิบดีกรมสรรพากร

เรื่อง กําหนดเอกสารหลักฐานการขอยกเว้นภาษีเงินได้สําหรับค่าใช้จ่ายในการปลูกป่า ตามโครงการปลูกป่าถาวรเฉลิมพระเกียรติพระบาทสมเด็จพระเจ้าอยู่หัว เนื่องในวโรกาสทรงครองราชย์ปีที่ 50

-------------------------------------------------------------------------

อาศัยอํานาจตามความในมาตรา 4 แห่งพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 423) พ.ศ. 2547 อธิบดีกรมสรรพากรประกาศกําหนดเอกสารหลักฐานการขอยกเว้นภาษีเงินได้สําหรับค่าใช้จ่ายในการปลูกป่าตามโครงการปลูกป่าถาวรเฉลิมพระเกียรติ พระบาทสมเด็จพระเจ้าอยู่หัว เนื่องในวโรกาสทรงครองราชย์ปีที่ 50 ไว้ดังต่อไปนี้


ข้อ ๑ บริษัทหรือห้างหุ้นส่วนนิติบุคคลที่มีสิทธินําค่าใช้จ่ายในการปลูกป่าตามโครงการปลูกป่าถาวรเฉลิมพระเกียรติ พระบาทสมเด็จพระเจ้าอยู่หัว เนื่องในวโรกาสทรงครองราชย์ปีที่ 50 ไปหักออกจากกําไรสุทธิหรือรายได้ก่อนเสียภาษี ได้แก่

                      (ก) บริษัทหรือห้างหุ้นส่วนนิติบุคคลตามมาตรา 39 แห่งประมวลรัษฎากร ที่เสียภาษีจากกําไรสุทธิ

                      (ข) มูลนิธิหรือสมาคมที่ประกอบกิจการซึ่งมีรายได้ที่ต้องเสียภาษี


ข้อ ๒ พื้นที่ที่จะปลูกป่า จะต้องเป็นพื้นที่ตามโครงการปลูกป่าถาวรเฉลิมพระเกียรติพระบาทสมเด็จพระเจ้าอยู่หัว เนื่องในวโรกาสทรงครองราชย์ปีที่ 50


ข้อ ๓ ค่าใช้จ่ายตามข้อ 1 ให้มีสิทธินําไปหักออกจากกําไรสุทธิหรือรายได้ก่อนเสียภาษีได้ไม่เกินอัตราไร่ละ 3,000 บาท เป็นเวลา 3 ปี ติดต่อกันนับตั้งแต่ปีที่เริ่มปลูก ดังนี้

ปีที่ 1หักค่าใช้จ่ายได้ไม่เกิน 2,000 บาทต่อไร่

ปีที่ 2 หักค่าใช้จ่ายได้ไม่เกิน 500 บาทต่อไร่

ปีที่ 3 หักค่าใช้จ่ายได้ไม่เกิน 500 บาทต่อไร่

รวม 3 ปีหักค่าใช้จ่ายได้ไม่เกิน 3,000 บาทต่อไร่

                ค่าใช้จ่ายในการปลูกป่าดังกล่าวที่จะนํามาหักค่าใช้จ่ายได้ตามวรรคหนึ่ง จะต้องเป็นป่าที่เริ่มปลูกในปี พ.ศ. 2546 พ.ศ. 2547 พ.ศ. 2548 พ.ศ. 2549 หรือ พ.ศ. 2550 เป็นต้นไป


ข้อ ๔ ค่าใช้จ่ายในการปลูกป่าตามข้อ 3 จะต้องมีเอกสารหลักฐานดังนี้

                      (ก) เอกสารหลักฐานแสดงให้เห็นว่ามีการปลูกป่าจริงในพื้นที่เป้าหมาย ปลูกป่าตามโครงการปลูกป่าถาวรเฉลิมพระเกียรติพระบาทสมเด็จพระเจ้าอยู่หัว เนื่องในวโรกาสทรงครองราชย์ปีที่ 50

                      (ข) เอกสารหลักฐานที่พิสูจน์ได้ว่ามีการจ่ายค่าใช้จ่ายในการปลูกป่าตาม (ก) ไปจริง

                      (ค) เอกสารหลักฐานตาม (ก) และ (ข) ต้องผ่านการตรวจสอบและรับรองจากกรมอุทยานแห่งชาติ สัตว์ป่า และพันธุ์พืช กระทรวงทรัพยากรธรรมชาติและสิ่งแวดล้อม


ข้อ ๕ ประกาศนี้ให้ใช้บังคับตั้งแต่วันที่ 1 มกราคม พ.ศ. 2546 เป็นต้นไป


ผู้มีอํานาจลงนาม - ประกาศ ณ วันที่ 22 ตุลาคม 2547

 

 

 

นายศิโรตม์ สวัสดิ์พาณิชย์

อธิบดีกรมสรรพากร